INDOKOLÁS
Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló rendelet tervezet

I. Általános indokolás
Kiskőrös Város Képviselő-testülete a 2023. június 21.-én megtartott ülésén a 90/2023. sz. Képviselő-testületi határozattal felkérte a polgármestert Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet (továbbiakban: HÉSZ) módosítására. A módosítást az egyes közlekedésfejlesztési projektekkel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és az eljáró hatóságok kijelöléséről szóló 345/2012. (XII. 6.) Korm. rendelet 1. melléklet 1.8.68. pontjában nevesített Kalocsa-Kiskőrös közötti kerékpárút Kiskőrös-Kecel közötti szakaszának tervezése indokolta.
A kerékpárút Kiskőrös közigazgatási területét érintő nyomvonala a szerkezeti tervben szerepel, azonban a külterületi szabályozási tervlapon a nyomvonal feltüntetése szükséges, a közút és a magánszemélyek tulajdonában lévő mezőgazdasági területekből történő kisajátítási arányok szerint. 

II. Részletes indokolás
A rendelet tervezet (továbbiakban: Rendelet) 2 paragrafusban és a 6. számú mellékletben módosítja a hatályos rendelet előírásait, és a szabályozási tervet. Ezek indoklása a következő:
1. §-hoz
A HÉSZ 59. § (2a) bekezdése kiegészül azzal, hogy a jelen módosítást a már folyamatban lévő ügyek esetében is alkalmazni kell, amennyiben az a kérelmező számára kedvezőbb
2. §-hoz
A módosítás a Szabályozási Terv külterületi részét érinti, így a HÉSZ 6. melléklete - külterületi Szabályozási Terv – módosul, a kerékpárút nyomvonala kerül feltüntetésre.
3. §-hoz

